หุ้นแกว่งแคบปิดภาคเช้าบวก1.03 จุด
หุ้นเช้า11ม.ค.ยังเพิ่มต่อเนื่องดัชนีปิดบวก 1.03 จุดที่ 1,054.07 จุด มูลค่าซื้อขาย 12,021.36ล้านบาท
11 ม.ค. 2555

หุ้นเช้า11ม.ค.ยังเพิ่มต่อเนื่องดัชนีปิดบวก 1.03 จุดที่ 1,054.07 จุด มูลค่าซื้อขาย 12,021.36ล้านบาท




ตลาดหุ้นวันที่ 11 ม.ค. ดัชนีปิดภาคเช้าที่ 1,054.07 จุด  เพิ่มขึ้น 1.03 จุด หรือ 0.10%  มูลค่าการซื้อขาย 12,021.36 ล้านบาท 
บล.ฟิลลิป (ประเทศไทย) กล่าวว่า ตลาดหุ้นเคลื่อนไหวในกรอบแคบๆ การดีดตัวของดัชนีต่อเนื่อง จากช่วง 2 วันทำการที่ผ่านมาเริ่มมีส่วนต่างขาขึ้นที่ชะลอลง เนื่องจากนักลงทุนจะระมัด ระวังการลงทุนมากขึ้นเพื่อรอความคืบหน้าของปัจจัยหนี้ยุโรป โดยอาจสะท้อนได้จากการประชุมธ.กลางยุโรปในวันพฤหัสฯ รวมถึงการประมูลพันธบัตรของ สเปนและอิตาลีในวันพฤหัสฯ และศุกร์ตามลำดับ 
ขณะที่ปัจจัยเชิงบวกจากความเชื่อ มั่นทางเศรษฐกิจของสหรัฐที่มีมากขึ้นจะได้รับผลกระทบเช่นกันหากสถานการณ์ทางยุโรปแย่ลง 
"ตลาดหุ้นไทยในวันนี้อาจติดแนวต้านแถว 1,058 จุดก่อน หรือหากทะลุได้ ก็ไม่น่าเกิน 1,065 จุด ส่วนความเสี่ยงทางลงจากการขายทำกำไรระยะสั้น ขณะที่ต่างชาติ เทขายออกมาเกือบ 1.8 พันล้านบาท วานนี้ อีกทั้งแรงกดดันหุ้นกลุ่มสถาบันการเงินจาก ผลพวงการแก้ไขหนี้ของกองทุนเพื่อการฟื้นฟูและพัฒนาระบบสถาบันการเงินยังมีต่อไป อาจทำให้ย่อตัวได้ในระหว่างวัน มองแนว รับแถว 1,047-1,044 จุด"บล.ฟิลลิป ระบุ 
กลยุทธ์การลงทุน  ระยะสั้นยังคงเน้นการเก็งกำไรแบบ “ขึ้นขาย ลงซื้อ" 
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่BANPU   มูลค่าการซื้อขาย   1,363.56 ล้านบาท ปิดที่  592 บาท บวก  16 บาท หรือ  2.78%PTT   มูลค่าการซื้อขาย 535.89  ล้านบาท ปิดที่  324 บาท ราคาไม่เปลี่ยนแปลงKBANB  มูลค่าการซื้อขาย  448.06 ล้านบาท ปิดที่ 115  บาท  ลดลง 1 บาท หรือ 0.86%ADVANC มูลค่าการซื้อขาย  485.79 ล้านบาท ปิดที่  158.50  บาท บวก 4.50 บาท หรือ  2.92%  PTTEP   มูลค่าการซื้อขาย 445.17 ล้านบาท ปิดที่  178.50  บาท ลดลง 2.50 บาท หรือ  -1.38%